SARL NUUS SONDAG 30 NOVEMBER 2014 Goeiemore en welkom, jy kan 
nou luister na die weeklikse nuus uitsending van die Suid Afrikaanse Radio Liga 
wat gelees word deur (naam, roepsein 
en OTH waar toepaslik). Die SARL saai elke Sondag om 08:15 plaaslike tyd 
'n nuusbulletin in Afrikaans en om (08:30 plaaslike tyd in Engels uit op HF en 
verskeie BHF en UHF herhalers landswyd. Vir Echolink luisteraars is daar `n 
herleiding deur ZSOJPL. `n Potgooi is ook beskikbaar op die SARL webblad. 


Hierdie oudio bulletin kan van die SARL se webblad, www.sarl.org.za, afgelaai 
word. `n Teksweergawe van hierdie en vorige bulletins kan ook daar verkry word 
en jy kan ook inteken om nuwe bulletins per e pos te ontvang. 


** Ons begin vanoggend se nuusbulletin met 'n stil sleutel. Dit is met leed- 
wese dat die SARL verneem het van die afsterwe van Malcolm lan Mackenzie 
ZSSACV. Ons innige simpatie aan sy seun Calum McKenzie wat inNew Zealand 
woonagtig is, sy familie en vriende. 


IN DIE NUUS VANDAG SARL VIER 9 JAAR EXCHAT NUWE DIGITALE 
MODUS TOEPASSING OPDATERING VAN HERHALER INFORMASIE 
BAIE POSITIEF NEEMDEEL VANDAG AAN DIE LAASTE DIGITALE 
KOMPETISIE VIR VANJAAR 


Bly ingeskakel hiervoor en nog ander interessante nuus. 


** Tn 2015 vier die SARL sy 90ste bestaansjaar. Wat beter om hierdie besondere 
mylpaal te vier as die spesiale geleentheid roepsein ZS9OSARL. Die oorspronk- 
like South African Radio Relay League het gedurende Mei 1915 tot stand gekom. 
Die naam het later verander na, South African Radio League. Vanaf Januarie af 
sal daar elke week `n weeklikse insetsel wees wat die hoogtepunte van die laaste 
90 jaar sal uitstip. Hierdie insetsels sal tot en met die groot viering in April 
tydens die Algemene jaarvergadering in Bloemfontein die lig sien. 


Om sake nog meer interessant te maak het OKOSA die gebruik van die spesiale 
roepsein ZS9OSARL aan die liga toegestaan. Hierdie roepsein is oop vir gebruik 
deur geaffilieerde klubs op `n rotasie basis. Klubs sal die geleentheid kry om 
vir `n volle week tussen Maandag en Sondag die roepsein te gebruik. Klubs wat 
belangstel daarin om hierdie spesiale roepsein te gebruik moet asseblief `n epos 
stuur aan ZS9OSARL@ESsarl.org.za vanaf eerskomende Maandag. Rassie ZS1YT 
sal die koërdinering van hierdie tyd gleuwe behartig en die skedule sal ook op 
die SARL webblad geplaas word. 


Klubs wat aansoek doen vir die gebruik van die roepsein moet asseblief tye en 
frekwensies aandui. Logstate moet verkieslik elektronies gehou word en waar 
moontlik wel in die N1MM formaat. Logstate moet na afloop van die week se 
verrigtinge aan contest@sarl.org.za gestuur word vir insluiting in die Logbook 
of the world 


`n Spesiale OSL kaart word tans ontwerp en sal binnekort beskikbaar wees. Om 
te bespreek stuur so gou moontlik jou epos aan ZS9OSARLESsarl.org.za Noem 
in die epos ook die datums verlang maar belangrik, ook alternatiewe datums. 


** Nuwe Digitale Toepassing - EXChat. Con Wassilief, ZL2AFP, het `n sin- 
mode radio gesels-stelsel ontwikkel wat soos `n selfoon SMS werk. Dit is `n reke- 
naarprogram vir amateurradio uitsendings en ontvangs,deur gebruik te maak 
van `n rekenaar en radio send /ontvanger. Die program rus jou rekenaar toe met 
'n een sin op 'n slag geselsmode vir werking op die HF-bande. Jy gebruik dit 
op dieselfde manier as wat jy, sou SkypeT of SMS met jou selfoon. Dit bewerk- 
stellig vinniger @SOs en maak veral radionette makliker. Klank-kaarttegnieke 
word deesdae gebruik om uitsendings deurmiddel van tone op audio frekwensies 
te genereer en om die inkomende seine op die audiofrekwensie te ontvang en 
te dekodeer. `n ESB send/ontvanger vertaal hierdie seine na en van die HF 
amateurbande. 


Die EXChat modus is 'n ontwikkeling uit die oorspronklike DominoEX, en is 
heeltemal aanpasbaar met ander DominoEX weergawes. Amateurs wie nie EX- 
Chat het nie , kan met enige ander weergawe van Dominoë X ook deelneem aan 
n G@SO. Wat anders is omtrent EXChat is dat dit inn sinmode werk. 


Lees meer oor EXChat en laai dit af by www.gsl.net /zl1bpu/ MFSK/EXChat.htm 
** Hier is jou kans om jeug op die lug aktiwiteite te bevorder 


Gedurende verlede week se SARL nuus bulletin het ons berig dat Desember 
maand gewy word aan jeug op die lug aktiwiteite. Verskeie stasies van regoor 
die wêreld sal aan hierdie gebeurtenis deelneem met die YOTA roepsein. 


Tot op datum is daar reeds 35 sulke stasies geregistreer insluitend ZS9YOTA 
deur die SARL. Hierdie stasies sal poog om met soveel moontlik kontakte te 
maak met YOTA roepsein stasies. Gryp hierdie geleentheid aan om jongmense 
jonger as 25 na ons stokperdjie te lok sodat hulle kontakte kan maak met hul 
eie portuurgroep. 


OKOSA het die roepsien ZS9YOTA se gebruik aan die SARL toegestaan wat 
tussen 1 en 31 Desember deur jongmense gebruik mag word vir hierdie doel. 
LET WEL hierdie roepsein se primêre doel is om geleentheid aan jongmense te 
bied om op die lug te kom. Jongmense soos per die TARU streek 1 definisie is 
mense onder die ouderdom van 25 jaar. 


Persone onder die ouderdom van 25 word aangemoedig om aansoek te doen om 
die roepsein vir persoonlike of vir hul klub tydens jeugsessies te gebruik. Stuur 
jou versoek aan Nico van Rensburg ZS6OL by zs6gl@mweb.co.za 


Die tydgleuwe wat reeds toegeken is en ook heelwat ander inligting kan verkry 
word vanaf www.hamradio.org.za 


Wanneer jy jou YOTA logstaat indien sluit sommer `n foto in van waar jy of 
`n groep besig is met kontakte, hierdie fotos sal ook op die YOTA webblad 
aangebring word. 


Klubs word ook aangemoedig om aan hierdie spesiale geleentheid deel te neem 
en so ook jongmense aan te moedig om amateurradio te gebruik. 


BONUS 


Jongmense wat logstate met ten minste 10 inskrywings daarop indien kom ook 
in aanmerking vir 'n groot geskenk, die gewildste amateurradio publikasie. Na 
afloop van die geleentheid sal daar in Januarie `n gelukkige trekking wees vir 
die amateurradio bybel nl `n hardeband uitgawe van die ARRL 2015 handboek. 


Jy is ingeskakel op 'n nuusbulletin van die Suid-Afrikaanseradioliga wat gelees 
word deur Johann ZS6PSS. 


** 'n Aansoek om lidmaatskap van die SARL is ontvang van Francois Joubert, 
ZSL1128. 


Enige besware teen die aanvaarding van lidmaatskapaansoeke moet die Sekre- 
taris bereik voor of op die Dinsdag na hierdie bulletin. 


Lidmaatskaptal van die SARL staan tans op 1592 lede plus 35 geaffilieerde 
klubs. 


** Herhalerinligting opgedateer. Die SARL is uiters opgewonde oor die reaksie 
wat klubs toon na aanleinding van die versoek sowat 2 weke gelede om herha- 
lerinligting op die webblad na te gaan en op te dateer. 'Tans is daar nog net 
enkele inskrywings waar die lisensienommer as “Tydelik” getoon word. Klubs 
wat nog nie gereageer het nie, word versoek om die inligting voor of op Vrydag 
5 Desember op datum te bring of aan te dui of die herhaler nog steeds as “Tyde- 
lik” getoon moet word. Vir `n lys van herhalers wat nog opgedateer moet word, 
besoek die voorblad van die SARL webblad. 


** Die laaste Suid-Afrikaanse Radioliga kompetisie vir die jaar vind plaas op 
Sondag 7 Desember vanaf 13:00 UTC tot 16:00 UTC. Dit is die derde been van 
die Suid-Afrikaanse Radioliga Digitale kompetisie met PSK31 en RTD werking 
op 20, 40 en 80 meter. `n Stasie mag twee keer per band gekontak word, een 
keer op PSK31 en een keer op RTD. 


'n RST verslag en 'n opeenvolgende nommer wat by 001 begin word uitgeruil. 
Kontakte met stasies in Suider-Afrika tel 3 punte en kontakte met stasies buite 
Suider-Afrika, tel 1 punt. Logstate moet teen 14 Desember 2014 aan con- 
test@sarl.org.za gestuur word. Lees die reëls op bladsy 40 van die Kompetisie 
handboek vir die vermenigvuldigers en finale telling besonderhede. 


HEF VOORTPLANTINGSVOORSPELLING 


** Hannes Coetzee, ZSGBZP, berig dat die verwagte sonaktiwiteitsvlak laag gaan 
wees. Sonvlekke 2217, 2219 en 2222 het komplekse magneetvelde en huisves 
genoeg energie vir M-klas sonfakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 73. 


Amateurs gaan die 20 tot 10 m DX-bande geniet. 


Besoek gerus die webtuiste spaceweather.sansa.org.za vir meer inligting. 'F* 


Dagboek van gebeure. 01-31 Desember - Jeug op die lug met ZS9YOTA. 1 De- 
sember - sluitingsdatum vir die opdatering van die Suid-Afrikaanse Radioliga 
onbemande toestelle databasis. 7 Desember - die Suid-Afrikaanse Radioliga dig- 
italekompetisie. 13 en 14 Desember - ARRL 10 meter kompetisie. 15 Desember 

laaste dag vir indiening van insette aan die Suid-Afrikaanse Radioliga oor die 
nasionale geintegreerde IK'T-beleid besprekingsdokument. 


Om die nuusbulletin mee af te sluit, net weer 'n terugblik op ons hoofnuusberig. 
Die SARL vier gedurende 2015 sy 90ste bestaansjaar. Wees deel daarvan en 
doen nou aansoek vir die spesiale roepsein ZS9OSARL. 


** Dit bring ons dan aan die einde van hierdie Suid-Afrikaanse Radioliga nuus- 
bulletin, vind meer uit oor hierdie en ander nuus deur die SARL se webtuiste 
te besoek. 


** T,uister elke Sondagoggend om 10:00 Plaaslike tyd na “Amateur Radio 'To- 
day”. Daar is herleiding op 7 082, 7 205 en 17 660 kHz 'n potgooi deur Dick, 
ZSGRO en verskeie herleidings op BHF en UHF frekwensies regoor die land. `n 
Heruitsending vind op Maandae om 18:30 plaaslike tyd op 4895 kHz plaas. Ons 
ontvang graag jou sein rapporte, kommentaar en voorstelle, stuur `n e-pos aan 
artoday(@sarl.org.za. 

Sentech borg die uitsendings op die nie-amateurfrekwensies. 


Die SARL se nuusdiens nooi klubs en individue om nuusbrokkies van belang 
vir radioamateurs en kortgolfluisteraars in te dien. Plaas nuusberigte - indien 
moontlik - in beide Engels en Afrikaans op die SARL webtuiste onder die newsin- 
box skakel te plaas nie later as die Donderdag wat die bulletindatum voorafgaan 
nie. 


Jy het geluister na `n nuusuitsending van die Suid Afrikaanse Radio Liga 
, saamgestel deur Johann du Plessis ZS6PSS en geredigeer is deur Dawie 
Conradie ZR6DHC en gelees deur 


Die Afrikaanse nuusspan groet nou en wens jou `n mooi week toe. Totsiens 
D J 


/EX 


